SAMSØ IVÆRKSÆTTERFOND

**Fonden er stiftet af:**

Århus Amt

Samsø Kommune

Nærings- og Nydelsesmiddelarbejderforbundet

*Samsø Kommune yder sekretariatsbistand til Samsø Iværksætterfond.*

**Fondens bestyrelse:**

Marcel Meijer, udpeget af Samsø Kommune

Kjeld Bønkel, udpeget af 3F Samsø

Søren Bertel Jensen, udpeget af Samsø Erhvervsforum

Ann Chanett Glundal Sørensen, udpeget af Samsø Erhvervsforum

Michael Svinth, udpeget af Samsø Turist- og Handelsstandsforening

**Fondens formål:**

Fondens hovedmål er at etablere og drive et eller flere iværksætterhuse, hvor iværksættere og andre der etablerer ny produktion, og som har deltagelse af lokale interesser på Samsø kan leje lokaler.

Endvidere kan fonden erhverve og opføre produktionsanlæg med henblik på udlejning til iværksættere samt finansiere igangsættende foranstaltninger, foretage indledende undersøgelser og tage nye initiativer med henblik på forædling af fødevarer, baseret på råvarer produceret på Samsø.

**Fondens Uddelingspolitik:**

Samsø Iværksætterfond kan anvende fondens midler i overensstemmelse med vedtægternes § 2.

Fonden yder lån, støtte og anden bistand til iværksættere, som på baggrund af ansøgning samt andre oplysninger, herunder oplysninger indhentet af Fonden selv, forventes at kunne bidrage til udviklingen af erhvervslivet i Samsø Kommune.

Det er et væsentligt kriterium, at der er tale om bæredygtige og økonomisk solide virksomheder, som efter fondens vurdering har potentiale til at skabe vækst til gavn for Samsø Kommune.

Der ydes ikke lån, støtte og anden bistand til iværksættere som ikke opfylder dette kriterium.

SAMSØ IVÆRKSÆTTERFOND

Opdeling i hovedkategorier:

* Turisterhverv
* Fødevarer
* Restaurationsvirksomhed
* Håndværksvirksomhed
* Øvrig virksomhed

Et lån bevilges med personlig hæftelse, og skal anvendes inden for en frist på 8 måneder fra bevillingsdato. Dokumentation for anvendelse fremsendes til fondens sekretariat.

Bevilges tilsagn om lån på vilkår, vil lånet først blive udbetalt når ansøger har opfyldt de fastsatte vilkår. I denne situation er der en frist på 8 måneder fra bevillingsdato for opfyldelse af fremsatte vilkår.

**Tilbagebetaling af lån:**

Lånet er rente- og afdragsfrit i 3 år. Tilbagebetaling af lån påbegyndes pr. den første i kvartalet, 3 år efter udbetalingstidspunktet.

Når tiden nærmer sig for påbegyndelse af tilbagebetaling (ca. 2 måneder før) modtager låntager brev fra fondens sekretariat.

Låntager orienteres om, hvornår tilbagebetaling skal påbegynde samt om hvilke tilbagebetalingsmuligheder der er, og anmodes om at meddele, hvilken af de 3 muligheder, der ønskes benyttet.

Der er følgende 3 muligheder:

1. Fuld indfrielse.
2. Afdrages med kr. 10.000 pr. kvartal, uden rente.
3. Afdrages med en fast ydelse (rente+afdrag) på 6.000 kr. pr. kvartal eller 2.000 kr. pr. måned henover tilbagebetalingstiden. Lånets forrentes med 4 % p.a., renten tilskrives og opkræves pr. kvartal.

Når lånet er fuldt indfriet modtages bekræftelse på indfrielse fra fondens sekretariat.